
Esselamu alejkum ja imam jedan problem. U zadnje vrijeme imam problem sa bogobojaznoscu i sa Kur'anom nemam volje , prije sam naucio dosta Kur'ana i sad kad hocu da ponavljam to napamet te sure koje sam naucio imam osjecaj da ih znam a ne znam ih , svaki put ispocetka ucim i naucim i onda opet mislim da nije ispravno pa opet i tako uvijek stojim na mjestu . Da li imate nekakav savjet kako sta da uradim .


* 
* 
* 
* 
* 
* 
* 

 

Imam problem sa zaboravljanjem onoga što naučim iz Kur'ana
==========================================================

 

Alejkumusselam. Zaborav je čovjekovo svojstvo o kojem Poslanik, sallallahu alejhi ve sellem, kaže: „Moj ummet neće odgovarati za grešku, zaborav i za ono što uradi iz prisile.“ Međutim, čovjek musliman treba se truditi da uradi ono što je do njega, kako bi spriječio ili makar umanjio svoje greške i zaborave. Nema sumnje da je jedan od najvećih uzroka zaboravljanja, neponavljanje onoga što se nauči. Govoreći o onome ko pamti Kur'an, Poslanik, sallallahu alejhi ve sellem, kaže: „Primjer onoga koji se druži sa Kur’anom je kao primjer vlasnika svezanih deva: ako ih pazi, zadržat će ih, a ako ih pusti, otići će.” Pored obnavljanja naučenog, te udaljavanja od grijeha, čovjek bi trebao što više moliti Allaha da ga učvrsti, jer bez Njegove pomoći neće biti u stanju zadržati ono što je zapamtio. Uz sve to, potreban je učitelj pred kojim ćemo učiti, kako bismo naučili na ispravan način.


